Պղնձե հրեշտակ

**«Պղնձե հրեշտակ»** (), 1984 թվականի խորհրդային արկածային գեղարվեստական ֆիլմ, որը նկարահանել է ռեժիսոր Վենիամին Դորման Մ․ Գորկու անվան կինոստուդիայում։

1984 թվականին ֆիլմը կինովարձույթում գտնվել է 14-րդ տեղում, այն դիտել է 22 միլիոն հանդիսատես։

## Սյուժե
ՄԱԿ-ի հովանու ներքո գործող միջազգային երկրաբանական արշավախումբը, որը ղեկավարում է սովետական ինժեներ Անտոն Պետրովիչ Կուրմաևը, Արգենտինայում հետազոտություններ է իրականացնում դժվարամատչելի լեռնային շրջանում հիդրոէլեկտրակայան կառուցելու համար և թիրախ է դառնում «Աջ դաշինք» ռեակցիոն կազմակերպության համար, որը ձգտում է ձախ կառավարության տապալմանը: «Պղնձե հրեշտակ» հյուրանոցը, որտեղ տեղակայված է արշավախումբը, նաև ապաստան է ծառայում Վալդես եղբայրների հանցախմբի համար, որը զբաղվում է թմրանյութերի մաքսանենգությամբ:

Երկրաբանները պատանդ են դառնում թմրավաճառների ավազակախմբում՝ գանգստեր Սեբաստիան Վալդեսի գլխավորությամբ, որը ցանկանում է արշավախմբի անդամներին փոխանակել իր ավագ եղբոր՝ Անտոնիոյի հետ, որն ընկել է արգենտինական ոստիկանության ձեռքը, միաժամանակ վերադարձնել իշխանությունների կողմից առգրավված հերոինի արժեքը: Երկրաբաններին հաջողվում է գերությունից փախչել իրենց ընկերների՝ հյուրանոցի տիրուհի Ռոսիտա Միկիի եղբորորդու և դանիացի պրոֆեսոր Լարսենի շնորհիվ, որոնք, սպառնալով ինքնաձիգով, ստիպում են հարբեցող գանգստեր Մաքսին ազատ արձակել պատանդներին: Գիտնականների խումբը թաքնվում է մանկական առողջարանում, բայց ավազակները, Ռոսիտայից իմանալով արշավախմբի գտնվելու վայրը, կրկին բռնում են երկրաբաններին։ Փոխանակման ժամանակ Ռոսիտան կարաբինով սպանում է ոստիկանության դավաճան կոմիսար Սանտիլյանին, որը գաղտնի համագործակցում էր ռեակցիոնների հետ։ 

Ֆիլմի վերջում ազատություն ստացած երկրաբանները նոր լույս տեսած թերթում հոդված են կարդում հանցագործներին բռնելու մասին։

## Դերերում
* Անատոլի Կուզնեցով – *Անտոն Պետրովիչ Կուրմաև, խորհրդային ինժեներ
* Իրինա Շևչուկ – *Մարինա Գրոմովա, երկրաբան
* Վալենտին Սմիրնիտսկի – *Լադիսլավ Իլեկ, չեխ մասնագետ
* [[Լեոնիդ Յարմոլնիկ]] – *Մորիս Բարրո, ֆրանսիացի մասնագետ
* Լեոնիդ Կուրավլյով – *Լարսեն, դանիացի պրոֆեսոր
* [[Լիա Ախեջակովա]] – *սինյորա Ռոսիտա, որը ղեկավարում է հյուրանոցը
* Նիկոլայ Երյոմենկո – *կրտսեր – *Սեբաստիան Վալդես, թմրավաճառների խմբավորման պարագլուխ
* Ալեքսանդր Յակովլև – *Վակերոս, Անտոնիո Վալդեսի օգնականը
* [[Արչիլ Գոմիաշվիլի]] – *Անտոնիո Վալդես, թմրավաճառների խմբավորման պարագլուխ
* Վադիմ Զախարչենկո – *Մաքս, հարբեցող գանգստեր
* Ալիմ Կուլիև – *Ժոզեֆ Կոդերո, տեղացի երկրաբան (հնչյունավորել է Վադիմ Անդրեևը)
* Օլեգ Խաբալով – *Կազարես, դատախազ (հնչյունավորել է Սերգեյ Մալիշևսկին)
* Ռոստիսլավ Յանկովսկի – *Լևոն, քաղաքական գործիչ
* Վիկտոր Նեզնանով – *Կուրտ, գանգստեր
* Գենադի Չետվիկով – *Ռոն, գանգստեր
* Սերգեյ Լեֆերենկո – *Միկի, Ռոսիտայի եղբորորդին
* Օլեգ Դորման – *Էռնեստո, գանգստեր
* Նարտայ Բեգալին – *Ֆրեդի, գանգստեր
* Էրմենգելդ Կոնովալով – *Միհան, գանգստեր
* Աբեսալոմ Լորիա – ''հյուրանոցի աշխատակից

## Նկարահանող խումբ
* Սցենարի հեղինակ՝ Իսայ Կուզնեցով
* Ռեժիսոր՝ Վենիամին Դորման
* Օպերատոր՝ Վադիմ Կորնիլև
* Նկարիչ՝ Մարկ Գորելիկ
* Կոմպոզիտոր՝ Միքայել Թարիվերդիև

## Ֆիլմի ստեղծում
Վենիամին Դորմանը, իր իսկ խոսքով, նկարահանել է արկածային ֆիլմ, սակայն շեշտը չի դրել հնարքների վրա, այլ փորձել է ցույց տալ էքստրեմալ պայմաններում հայտնված և իրենց արժանապատվությունը պաշտպանող մարդկանց։ Նկարահանումները տեղի են ունեցել Նալչիկի, Տերսկոլի, Յալթայի մոտակայքում, Գորկու անվան կինոստուդիայի տաղավարներում:  Ֆիլմի ստեղծմանը մասնակցել են օպերատոր Վադիմ Կորնիլևը, կոմպոզիտոր Միքայել Թարիվերդիևը, նկարիչ Մարկ Գորելիկը, որոնց հետ Դորմանը մինչ այդ աշխատել է երկար տարիներ։

## Քննադատություն
Վլադիմիր Վիշնյակովը «Սովետսկի էկրան» ամսագրում ընդգծել է ինչպես Դորմանի և Կուզնեցովի հմտությունը արկածային սյուժե կառուցելու գործում, այնպես էլ բարդ կերպարներ ստեղծելու փորձը՝ հատկապես նշելով Անատոլի Կուզնեցովի, Իրինա Շևչուկի, Արչիլ Գոմիաշվիլիի, Նիկոլայ Երյոմենկո կրտսերի խաղը։

## Ծանոթագրություններ

## Գրականություն
* 
* Медный ангел // Домашняя синематека: отечественное кино 1918—1996 / Сергей Землянухин, Мирослава Сегида. — «Дубль-Д», 1996—520 с. — стр. 423
* 

## Արտաքին հղումներ
* Фильм на сайте Энциклопедия отечественного кино

Կատեգորիա:1980-ականների խորհրդային ֆիլմեր
Կատեգորիա:1980-ականների ռուսերեն ֆիլմեր
Կատեգորիա:1984 ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Ռուսերեն ֆիլմեր
Կատեգորիա:Ֆիլմերի երաժշտություն ըստ Միքայել Թարիվերդիևի